યુનિવર્સીટીના પ્રેસિડેન્ટ પ્રકાશભાઈએ કર્મચારીગણને સંબોધન કરતા જણાવ્યું હતું કે યુનિવર્સીટીની સ્થાપના થયાના બે વર્ષમાં કર્મચારીઓના સહયોગથી સારા કામ થયા છે. આવનારા વર્ષોમાં યુનિવર્સીટીમાં વિવિધ નવા કોર્ષ ચાલુ કરી ઉત્તર ગુજરાતના વિદ્યાર્થીઓને જરૂરી શિક્ષણ મળી રહેશે. વધુમાં તેમણે જણાવ્યું કે ચાલુ વર્ષથી જ વિસનગર ખાતે મેડીકલ કોલેજ કાર્યરત થઈ જાય તેવા તમામ પ્રયત્નો નૂતન સર્વ વિદ્યાલય કેળવણી મંડળ તરફથી કરવામાં આવી રહ્યા છે. યુનિવર્સીટીના પ્રોવોસ્ટ ડો.જે.આર. પટેલે આમંત્રિત મહેમાનોનો આભાર માની જણાવ્યું હતું કે યુનિવર્સીટી સંલગ્ન તમામ સંસ્થામાં ગુણવતાયુક્ત શિક્ષણ આપવા માટે દરેક કર્મચારી કટિબદ્ધ છે અને વિદ્યાર્થીને આધુનિક યુગમાં જરૂરી શિક્ષણ મળી રહે તે માટે જરૂરી તમામ પ્રયત્નો યુનિવર્સીટીની ટીમ કરી રહી છે. સ્થાપના દિવસની ઉજવણીના અંતે સ્પેશ્યલ રમતનું પણ આયોજન કરવામાં આવ્યું હતું. જેમાં વિજેતાઓને ઇનામ આપી પ્રોત્સાહિત કરવામાં આવ્યા હતા.